MAKEMAP(8)

NUME
makemap - creează hărți de baze de date pentru smtpd

SINOPSIS
makemap [-U] [-d tip-bază-date] [-o fișier-bază-date] [-t tip] fișier

DESCRIERE
Hărțile oferă o interfață generică pentru asocierea unei chei textuale cu o valoare. Astfel de asocieri pot fi accesate prin intermediul unui fișier în text simplu, al unei baze de date sau al unui DNS. Formatul acestor tipuri de fișiere este descris mai jos. makemap creează el însuși hărțile bazei de date utilizate de căutările de hărți cu cheie specificate în smtpd.conf(5).

makemap citește datele de intrare din fișier și scrie datele într-un fișier care se numește prin adăugarea unui sufix “.db” la fișier. Linia curentă poate fi extinsă pe mai multe linii folosind o bară oblică inversă (‘\’). Comentariile pot fi plasate oriunde în fișier folosind un semn de hash (‘#’) și se extind până la sfârșitul liniei curente. Trebuie să se acorde atenție atunci când se comentează un text pe mai multe linii: comentariul este valabil până la sfârșitul întregului bloc. În toate cazurile, makemap citește liniile formate din cuvinte separate prin spații albe. Primul cuvânt al unei linii este cheia bazei de date; restul reprezintă valoarea alocată. Cheia și valoarea bazei de date pot fi opțional separate prin caracterul două puncte.

Opțiunile sunt următoarele:

-d tip-bază-date
    Specifică formatul bazei de date. Formatele disponibile sunt hash și btree. Valoarea implicită este hash.

-o fișier-bază-date
    Scrie baza de date generată în fișier-bază-date.

-t tip
    Specifică formatul fișierului de hartă rezultat. Formatul implicit al hărții este potrivit pentru stocarea unor asociații simple, nestructurate, de tip șir de caractere cheie-valoare. Cu toate acestea, în cazul în care valoarea cartografiată are o semnificație specială, ca în cazul unui fișier de domenii virtuale, trebuie furnizat un tip adecvat. Tipurile de ieșire disponibile sunt:

    aliases
        Valoarea cartografiată este o listă de destinații poștale separate prin virgulă. Acest format poate fi utilizat pentru crearea de pseudonime de utilizator și de corespondențe de utilizator pentru fișiere de domenii virtuale.

    set Nu există nicio valoare cartografiată (o hartă de acest tip va permite doar căutarea cheilor. Acest format poate fi utilizat pentru a construi hărți de domenii primare.

-U  În loc să genereze o hartă a bazei de date pornind de la o intrare de text, extrage conținutul unei hărți a bazei de date sub formă de text, cu cheia și valoarea separate prin tabulare.

DOMENII PRIMARE
Domeniile primare pot fi păstrate în tabele. Pentru a crea un tabel de domenii primare, adăugați fiecare domeniu primar pe o singură linie.

În plus față de adăugarea unei intrări la harta domeniului primar, trebuie adăugată o regulă de filtrare care să accepte corespondența pentru harta domeniului, de exemplu:

    table domains db:/etc/smtpd/domains.db
    action "local" mbox
    match for domain <domains> action "local"

DOMENII VIRTUALE
Domeniile virtuale pot fi, de asemenea, păstrate în tabele. Pentru a crea un tabel de domenii virtuale, adăugați fiecare domeniu virtual pe o singură linie.

Domeniile virtuale așteaptă o corespondență între utilizatorii virtuali și utilizatorii reali pentru a determina dacă un destinatar este acceptat sau nu. Formatul de cartografiere este o extensie a aliases(5), care permite utilizarea “utilizator@domeniu.tld” pentru a accepta utilizatorul numai pe domeniul specificat, “utilizator” pentru a accepta utilizatorul pentru oricare dintre domeniile virtuale, “@domeniu.tld” pentru a oferi un „catch-all” (filtru ce va captura toate mesajele) pentru domeniul specificat și “@” pentru a oferi un „catch-all” global pentru toate domeniile. smtpd(8) va efectua căutările în această ordine specifică.

Pentru a crea o singură adresă virtuală, adăugați “utilizator@example.com utilizator” la harta utilizatorilor. Pentru a gestiona toată corespondența destinată oricărui utilizator de la example.com, adăugați “@example.com utilizator” la harta virtuală.

În plus față de adăugarea unei intrări în harta virtuală, trebuie adăugată o regulă de filtrare care să accepte corespondența pentru domeniile virtuale, de exemplu:

    table vdomains db:/etc/smtpd/vdomains.db
    table vusers db:/etc/smtpd/users.db
    action "local" mbox virtual <vusers>
    match for domain <vdomains> action "local"
    match for domain "example.org" action "local"

FIȘIERE
/etc/smtpd/aliases
    Lista aliasurilor de e-mail ale utilizatorului.
/etc/smtpd/secrets
    Lista de acreditări ale gazdei la distanță.

STARE DE IEȘIRE

CONSULTAȚI ȘI
aliases(5), smtpd.conf(5), table(5), newaliases(8), smtpd(8)

ISTORIC
Comanda makemap a apărut pentru prima dată în OpenBSD 4.6 ca un înlocuitor pentru comanda echivalentă livrată cu sendmail.

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3: https://www.gnu.org/licenses/gpl-3.0.html sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.